廖寅

廖寅（，乾隆十六年四月十九日－道光四年正月十一日），字亮工，號復堂，四川鄰水縣人。乾隆四十四年（1779年）己亥恩科舉人。歷署布政使、按察使，遷兩淮鹽運使。

 小傳國立故宮博物院圖書文獻處清史館傳稿-701006000號、701005872號、701007326號、701007720號 
 乾隆四十四年中舉人後，因家貧不能每次到京城參加會試，十二年中僅參加兩次會試，未中式。
 乾隆六十年舉人大挑，署河南葉縣知縣，時教匪眾多，廖寅愛護縣民，有從匪之人，只捕其頭目。
 以捕獲教首劉之協『廖寅之禽劉之協皆卓有建樹』。《清史稿》卷三百六十二，嘉慶六年辛酉十月補授江蘇江寧府，遺缺得鎮江府知府。疏浚丹陽九曲河，築牐，以時啟閉，民眾得便利。署理常鎭通兵備道
 嘉慶八年癸亥十一月，奉旨升授江西吉南贛寧兵備道，督理贛州關部
 嘉慶十一年丙寅，署理江西藩篆
 歷署布政使、按察使。
 嘉慶十六年，遷兩淮鹽運使。
 因河北滑縣教匪起，往徐州協守禦，捕逆匪劉第五，誤繫同姓名者，坐失察降調『又諭、前據甘家斌奏、候選道廖思芳訪知逆犯劉第五在山東曲阜縣境內潛匿。帶同眼目王幅擒獲。解往江南審辦。嗣據百齡奏稱、該犯於上年三月、在金鄉縣見過林清、封伊偽職。九月在定陶滋事後、復至曹州府城外焚掠等語。現在劉第五業已解部。經軍機大臣會同刑部提訊。據稱素係鐵匠營生、並未習教。其在江南原供、係廖寅署內拔貢生向姓家人宋遇所教、周知縣、萬知縣在運司署內、刑嚇誘供、每訊供詞、廖思芳必在旁探聽、並經廖思芳給伊衣帽等物、伊始混供等語。此案廖思芳誤聽妄拏，即應釋放。乃復將錯就錯。又復刑嚇逼誘。是其緝拏要犯。並非志切同仇。為國除害。全係貪功冒賞私見。執迷不悟。以假亂真。置國法民命於不顧。是誠何心。可鄙可恨。上年逆案內要犯、日久未獲。此時正在上緊查拏之時。全在訪拏訊問之員、實心從事。若一味捉風捕影。妄拏無辜。鍛鍊成招。直至朕特派大臣審訊、始與昭雪。則被誣之人。其所受毒苦、已不可勝言。似此紛紛擾累。各省效尤。迄無底止。成何事體。此事必應查明嚴懲。以挽作偽澆風。托津、景安、皆深知近日外省妄拏情獘者。著將廖思芳、萬承紀、周以勳、拔貢向姓、及伊家人宋遇、俱提至清江浦親加研訊。將此案妄拏妄勘各情節、徹底究明。如宋遇實有捏供教誘情事。即照誣陷人叛逆例治罪。或係廖思芳及拔貢向姓等指使、並萬承紀周以勳有心故勘、分別嚴參治罪。百齡如有偏執不公情事。一併據實劾參。毋稍徇隱。將此諭令知之。』。《仁宗睿皇帝實錄》卷之三百嘉慶十九年十二月一日『又諭、廖思芳妄拏劉第五、知縣萬承紀、周以勳、及拔貢向姓家人宋遇刑逼教誘供詞一案。節經降旨交托津等審訊。分別治罪。茲復據軍機大臣會同刑部將山東解到之劉第五家屬鄰右匠夥人等、隔別研訊。據伊妻劉孔氏供、劉第五實無為匪不法情事。背上疤痕、係十四年患搭背瘡。延醫人陳文思治愈。腿上小疤、係從前曾患小癤。俱非刀鎗傷痕。匠夥高士升供、上年九月內劉第五實係與伊在歇馬亭、一同打鐵。並未出門。鄰右尹甫山、陳丙魯、地保孫添崇、並伊子劉小拴、伊戚孔繼禹、僉供、劉第五並不為匪。覈之刑部所訊劉第五供詞、及陳預原訊劉孔氏等供詞、俱相脗合。劉第五無辜被拏。畏刑誣服。供證確鑿。毫無疑義。業將劉第五併家屬等釋放。並加恩賞給劉第五及伊妻孔氏、伊子小拴銀五兩。高士升等銀五兩。令作路費回曲阜縣原籍。以示矜卹。廖思芳等誣枉平民。造成冤獄。著托津等即將廖思芳、萬承紀、周以勳革職拏問。嚴審定擬具奏。又據王幅供、伊曾以劉第五藉貫不符、阻止廖思芳。廖思芳許給伊銀三千兩。令其作眼往拏。此項銀兩。王幅並未得受。除將廖思芳按例問擬外。並著將許給王幅銀三千兩、照數罰出。將一半賞給劉第五及伊妻子。其餘一半高士升等被累遠涉。著均勻賞給。』。《仁宗睿皇帝實錄》卷之三百嘉慶十九年十二月六日『癸未諭。托津等奏審擬廖思芳妄拏劉第五一案。廖思芳明知並非逆犯。有意故陷平民。其宋過敎誘劉第五供認造反及識認林清。並一一吿以林清年歲狀貌。係廖思芳指使。見已供證確鑿。百齡於此等重案。不詳愼研鞫。率以廖思芳恐嚇敎誘供詞冒昧入奏。若非部臣平反幾成冤獄。百齡不必交部議處。著革去宮銜及協辦大學士。暫留兩江總督之任。廖寅失察伊子妄拏敎供。著交部嚴加議處。已革知縣葛承紀、周以勳承審重案。不將傷痕確實相驗。又未查出敎供情弊。著照例開復。交部議處』。《東華續錄》嘉慶三十八廖思芳廖都轉以獲教匪首犯劉之協功，由葉縣知縣擢鎮江知府，又擢兩淮鹽運使。當時手擒劉之協者，實都轉之子，勇聲聞天下，既復思以奇功自見，而所行多莽鹵。嘉慶癸酉教匪林清之變，其黨李文成起河南，陷滑縣。事定，以次駢戮，而諸大頭目中有所謂祝現、劉第五者六人皆逸去。上通飭各直省協拿，許以重賞。廖思芳乃攘臂其間，每出必從數騎。一日路經某縣，日暮雨作，憩道旁店中。故有偉男子口操齊音，袒坐露其髆，有刀箭瘢。思芳震駭，迫視之，腰懸鐵刀，急出呼騎上奴兜擒之。問其名，曰：「劉第五」。遂送縣定讞。已解刑部，而曲阜孔氏言諸朝，廖所獲者，乃孔氏莊農劉第五，非教匪大頭目劉第五也。上怒，集廷臣鞫之，如孔氏言，於是釋劉第五而下思芳於獄，都轉亦罷職去。未幾，思芳瘐死獄中。家大人曰：「當日都中輿論謂劉之協之獲，實出廖思芳，而思芳又實系得自他人之手。其人將部訴，故不敢歸功思芳，而都轉自屍之。思芳憤不能平，日夜思之，乃釀為劉第五之舉。乖氣致戾，此之謂歟！」。《北東園筆錄》，以老病歸，卒於長壽。

 延伸阅读 


 參考文獻 
 「廖寅傳」。《清史稿》卷三百六十二
 「中憲大夫候選道前兩淮鹽運使廖公墓誌銘」，方東樹，《攷槃集文録》卷十，光緒二十年刻本，第6-9頁
 「中議大夫兩淮都轉鹽運使廖公墓誌銘」，姚文田，《邃雅堂文集續編》，道光八年刻本，第42-46頁；《續碑傳集》 ,2冊34卷 ,783-787
 「兩淮鹽運使廖公神道碑銘」，朱珔，《小萬卷齋文稿》卷二十二，光緒十一年嘉樹山房刻本，1-6；《國朝耆獻類徵初編》 ,32冊212卷 ,851-859
 「候選道前兩准運使廖君墓表」，陸繼輅，《崇百藥齋三集》第十二，道光八年刻本，第1-3頁
 「兩淮都轉廖復堂先生傳」，甘家斌，道光十五年《鄰水縣志》卷六「藝文志・傳」

Category:乾隆四十四年己亥恩科四川鄉試舉人
Category:清朝葉縣知縣
Category:清朝鎮江府知府
Category:清朝兩淮鹽運使
Category:清朝江西按察使
Category:清朝江西布政使
Category:清朝吉南贛寧道
Category:清朝常鎮通海道
Category:鄰水人